L 157/10
DA
Den Europæiske Unions Tidende
10.6.2022
(6)
I tråd med Rådets konklusioner om den europæiske fredsfacilitet vil denne bistandsforanstaltning gøre de nationer, der deltager i BMTF, men står uden for EU, i stand til at reagere selvstændigt på kriser.
Ved at samle fem lande på Vestbalkan vil denne bistandsforanstaltning også bidrage til de bredere mål for FUSP/FSFP i regionen, som f.eks.
at fremme regionalt samarbejde og dialog.
(7)
Efter afslutningen af denne bistandsforanstaltning vil den højtstående repræsentant foretage en evaluering af dens virkning og af forvaltningen og anvendelsen af det udstyr, der stilles til rådighed.
Denne evaluering vil danne grundlag for en erfaringsbaseret proces, som sigter mod at vurdere effektiviteten af bistandsforanstaltningen og dens overensstemmelse med Unionens overordnede strategi og politikker i modtagerlandet.
(8)
Bistandsforanstaltninger skal gennemføres i overensstemmelse med principperne og kravene i afgørelse (FUSP) 2021/509, og navnlig under overholdelse af Rådets fælles holdning 2008/944/FUSP (2), og i overensstemmelse med reglerne for gennemførelse af indtægter og udgifter, der finansieres under den europæiske fredsfacilitet.
(9)
Rådet bekræfter på ny, at det er fast besluttet på at beskytte, fremme og overholde menneskerettighederne, de grundlæggende frihedsrettigheder og de demokratiske principper og at styrke retsstatsforhold og god regeringsførelse i overensstemmelse med De Forenede Nationers pagt, verdenserklæringen om menneskeret­ tighederne og folkeretten, navnlig den internationale menneskerettighedslovgivning og den humanitære folkeret —
VEDTAGET DENNE AFGØRELSE:
Artikel 1 Oprettelse, målsætninger, anvendelsesområde og varighed 1.
En bistandsforanstaltning til fordel for BMTF (»modtageren«), som skal finansieres inden for rammerne af den europæiske fredsfacilitet (»bistandsforanstaltningen«), oprettes hermed. 2.
Målet med bistandsforanstaltningen er at støtte BMTF's kapacitetsopbygning ved at stille det nødvendige udstyr og materiel til rådighed for sanitetsenhederne i de væbnede styrker fra de deltagende lande, dvs. Albanien, BosnienHercegovina, Montenegro, Nordmakedonien og Serbien, for at styrke regionens militære sanitetskapaciteter og i sidste ende det civile hjælpearbejde.
3.
For at nå målet i stk.
2 finansierer bistandsforanstaltningen:
a) aktiver til mobilitet (sanitetskøretøjer og terrængående køretøjer) b) role 2-hospitaler c) laboratorieudstyr og forsyninger d) IT- og kommunikationsudstyr. 4.
Bistandsforanstaltningens varighed er 36 måneder fra datoen for indgåelsen af aftalen mellem administratoren for bistandsforanstaltninger, der handler som anvisningsberettiget, og den enhed, der er omhandlet i denne afgørelses artikel 4, stk.
2, jf. artikel 32, stk.
2, litra a), i afgørelse (FUSP) 2021/509.
Artikel 2 Finansielle ordninger 1.
Det finansielle referencegrundlag til dækning af udgifterne i forbindelse med bistandsforanstaltningen udgør 6 000 000 EUR. 2.
Alle udgifter forvaltes i overensstemmelse med afgørelse (FUSP) 2021/509 og reglerne for gennemførelse af indtægter og udgifter, der finansieres inden for rammerne af EPF.
(2) Rådets fælles holdning 2008/944/FUSP af 8. december 2008 om fælles regler for kontrol med eksport af militærteknologi og -udstyr (EUT L 335 af 13.12.2008, s. 99).